Brian Tonna mill-kumpanija Nexia BT ressaq rikors kostituzzjonali li fih jgħid li nkisru d-drittijiet tiegħu meta l-Ispeaker tal-Parlament ħa d-deċiżjoni li jġiegħlu jixhed quddiem il-Kumitat għall-Kontijiet Pubbliċi fi ħdan il-Parlament. Il-Kumitat bħalissa qed janalizza t-tender tal-powerstation tal-Electrogas. Fir-rikors, Tonna qal li nkiser id-dritt tiegħu għas-silenzju, mogħti taħt id-dritt għal smigħ ġust, meta ġie interrogat mill-membri ta' dan il-Kumitat. Il-każ tressaq kontra ċ-Chairman tal-Kumitat Beppe Fenech Adami u l-Ispeaker tal-Kamra tad-Deputati Anġlu Farrugia. Id-deċiżjoni tal-Ispeaker Brian Tonna għandu jwieġeb għall-mistoqsijiet tal-PAC fuq l-Electrogas – Speaker Tonna deher quddiem il-Kumitat xi ġimgħat ilu, u qal li sar jaf dwar 17 Black, il-kumpanija sigrieta ta' Yorgen Fenech f'Dubaj, mill-midja. Fenech huwa akkużat b'kompliċità fl-assassinju tal-ġurnalista Daphne Caruana Galizia. Id-Direttur ta' Nexia BT qal lill-Kumitat li kien diżgustat meta sar jaf li Fenech huwa sid 17 Black. Żvela wkoll li tkellem ma' Keith Schembri dwar dan, iżda l-Avukat tiegħu Stephen Tonna Lowell tah il-parir biex ma jelaborax fuq ir-rabtiet tiegħu ma' Schembri, iċ-Chief of Staff tal-eks Prim Ministru Joseph Muscat. Ix-xhieda fit-28 t'April "Egrant infetħet u ngħalqet minni, id-dokumenti ma nafx fejn huma llum" – Brian Tonna Fenech kien shareholder u direttur tal-Electrogas. Tonna kkontribwixxa għall-proċess tal-ġudizzju li wassal biex il-konsorzju Electrogas jieħu t-tender għall-powerstation. F'seduta oħra, hu u jixhed quddiem il-Kumitat, Tonna insista li l-kumpaniji li hu ħa ħsieb jiftaħ f'Panama ta' Keith Schembri u Konrad Mizzi, kif ukoll il-kumpanija Egrant, ma nfetħu bl-ebda intenzjoni speċifika. Skont dokumenti li kienu ġew żvelati, 17 Black kienet is-sors għall-fondi għall-kumpaniji fil-Panama li fetaħ Tonna. Waqt is-seduti Tonna uża d-dritt tiegħu li ma jwiġibx għal xi mistoqsijiet li sarulu. Id-dritt għas-silenzju Litanija ta' "nagħżel li ma nweġibx" minn Brian Tonna dwar l-Electrogas Flimkien ma' sħabu fin-negozju Karl Cini u Manuel Castagna, u anke l-maniġer tal-uffiċċju Katrin Bondin Carter, Tonna qed jaffaċċja akkużi fil-qorti dwar ħasil tal-flus. Il-każ kostituzzjonali ġie assenjat lill-Imħallef Neville Camilleri. L-ewwel seduta għandha ssir fl-24 ta' Ġunju. Fil-qorti Tonna, Cini, Castagna u Bondin Carter minn Nexia BT jingħataw il-libertà proviżorja .td_uid_3_60b3447456d1f_rand.td-a-rec-img{text-align:left}.td_uid_3_60b3447456d1f_rand.td-a-rec-img img{margin:0 auto 0 0}